EkBass/fiwiki-20250220-pages-articles huggingface dataset:
Break the Border

Break the Border on ruotsalaisen laulajan Yohion debyyttialbumi, joka julkaistiin Ruotsissa 27. maaliskuuta 2013 englanninkielisenä versiona. Japanissa albumi julkaistiin 15. toukokuuta 2013. Break the Border sisältää myös kappaleen ”Heartbreak Hotel”, jolla Yohio osallistui vuoden 2013 Melodifestivaleniin ja sijoittui finaalissa toiseksi. == Kappaleet == Kaikki kappaleet kirjoittanut Yohio, ellei toisin mainittu. === Ruotsin painos === # (Yohio, Daif) # # # (Yohio, Fransson, Lundgren, Larsson, Göranson) # # (Yohio, Gackt) # # # # # # === Japanin painos === # 2013 –終わりの始まり– (2013 – Owari no hajimari -) (Yohio, Daif) # My Merderous Urge # Revolution # 二人のストーリー" (Futari no Story) # サクラ、散ル…" (Sakura, Chiru...) (Yohio, Gackt) # Innocence # Last Kiss # On the Verge # Rain ～ 雨に濡れた景色 ～"(Rain -Ame ni nureta keshiki-) # Timescape # Aggressive Beauty # Break the Border ==Lähteet== Luokka:Vuoden 2013 esikoisalbumit Luokka:Ruotsalaiset popalbumit Luokka:Ruotsalaiset rockalbumit
Daniel Giasson

Daniel Arnaldo Giasson (s. 24. elokuuta 1987 Caxias do Sul, Brasilia) on brasilialaissyntyinen italialainen futsalpelaaja. Pelipaikaltaan 185 senttimetriä pitkä ja 83 kilogrammaa painava Giasson on laitapelaaja.http://www.futsal.luparensefc.com/player/daniel-giasson/ Giasson siirtyi synnyinmaastaan vuonna 2005 italialaiseen Nepiin. Kaudella 2010–2011 Giasson voitti Italian cupin Lazion kanssa. Luparensea Giasson on edustanut vuodesta 2014 alkaen.http://www.zerozero.pt/jogador.php?id=395346&search;=1 Giasson saavutti Italian maajoukkueen kanssa kultaa vuoden 2014 EM- kilpailuista Belgiasta. Vuonna 2008 hän saavutti Italian alle 21-vuotiaiden maajoukkueen kanssa ikäluokan EM-hopeaa. == Lähteet == Luokka:Italialaiset futsalpelaajat Luokka:Vuonna 1987 syntyneet Luokka:Elävät henkilöt
Alessandro Patias

Alessandro Patias (s. 8. heinäkuuta 1985 Mondaí, Brasilia) on brasilialaissyntyinen italialainen futsalpelaaja, joka edustaa portugalilaista SL Benfica Futsalia ja Italian futsalmaajoukkuetta. Pelipaikaltaan 183 senttimetriä pitkä ja 80 kilogrammaa painava Patias on kärkipelaaja.http://www.slbenfica.pt/HomeFutsal/Plantel/Jogador/tabid/1148/PID/3533/SeID/11/Alessandro%20Patias.aspx Patias siirtyi synnyimaastaan italialaiseen Terniin vuonna 2005.http://www.zerozero.pt/jogador.php?id=185820&search;=1 Italian mestaruuden hän on voittanut kahdesti, kerran Montesilvanon ja kerran Marca Futsalin riveissä. Benfican paidassa Patias on pelannut vuodesta 2014 alkaen. Hän on voittanut Portugalin mestaruuden kerran. Patias oli mukana saavuttamassa EM-pronssia vuoden 2012 EM-kilpailuista Kroatiasta. == Lähteet == Luokka:Vuonna 1985 syntyneet Luokka:Italialaiset futsalpelaajat Luokka:Elävät henkilöt
Turakainen

Turakainen on muun muassa seuraavien suomalaisten sukunimi: * Adolf Turakainen (1932–1996), toimittaja, urheiluselostaja ja yleisurheilija * Eetu Turakainen (s. 1998), seiväshyppääjä * Elsa Turakainen (1904–1992), näyttelijä * Paavo Turakainen (s. 1942), matemaatikko, professori
Unto Turunen

Unto Juhani Turunen (s. 1939) on suomalainen diplomaatti, arvoltaan varatuomari. Hän on ollut ulkoministeriössä toimistopäällikkönä 1980–1983, suurlähettiläänä Jeddassa 1983–1985, Riadissa 1983–1987, Varsovassa 1988–1991, ulkoministeriössä ulkoasiainneuvoksena 1991–1993, kauppapoliittisen osaston päällikkönä 1993–1995 ja linjajohtajana 1995–1996, suurlähettiläänä Soulissa 1996–2000Facta 2001, WSOY 1985, 17. osa, palsta 171Historia, Suomen suurlähetystö Riadissa Historia, Suomen suurlähetystö Varsovassa viitattu 8.2.2016Historia, Suomen suurlähetystö Soulissa viitattu 8.2.2016WSOY Iso Tietosanakirja 9. osa, s. 430, WSOY 1995 ja Kuala Lumpurissa (Malesia) 2000–2004. == Lähteet == Luokka:Suomen suurlähettiläät Luokka:Vuonna 1932 syntyneet Luokka:Elävät henkilöt
The Casualties

The Casualties on yhdysvaltalainen vuonna 1990 New York Cityssä perustettu street punk -yhtye, jonka ainoa vielä nykyisin samassa yhtyeessä vaikuttava muusikko on laulaja Jorge Herrera. Yhtyeen kokoonpano ei ole muuttunut vuoden 1998 jälkeen. The Casualties perustettiin vuonna 1990 tarkoituksena synnyttää uudelleen street punkin kulta-ajan henki 1980-luvun yhtyeiden The Exploited ja Charged GBH vaikutteilla. Yhtyeen alkuaikoina kokoonpano vaihteli jatkuvasti ennen kahden ensimmäisen albumin julkaisua. The Casualties on esiintynyt samoilla kiertueilla muun muassa The Exploitedin, Cockney Rejectsin ja UK Subsin kanssa. ==Julkaisut== ===Studioalbumit=== * 1997: For the Punx * 1998: Underground Army * 2000: Stay Out of Order * 2001: Die Hards * 2004: On the Front Line * 2005: En la Línea del Frente * 2006: Under Attack * 2009: We Are All We Have * 2012: Resistance * 2016: Chaos Sound * 2018: Written In Blood ===EP:t=== *1992: 40 Oz. Casualty *1995: A Fuckin' Way of Life *2000: Who's in Control? ===Kokoelma-albumit=== *2001: The Early Years: 1990–1995 *2010: For the Casualties Army ===Livealbumit=== *1999: Live at the Fireside Bowl *2003: More at the Fireside Bowl *2007: Made in NYC ===Musiikkivideot=== *1998: Live At NewCastle Riverside *1998: Underground Army World Tour *2000: Nightmare *2001: Get Off My Back *2004: Tomorrow Belongs To Us *2006: Can't Stop Us *2006: On City Streets *2009: War Is Business *2009: We Are All We Have *2013: My Blood. My Life. Always Forward. *2015: Corazones Intoxicados *2016: Chaos Sound *2016: Running Through The Night *2017: Brothers and Sisters *2018: 1312 *2019: Ya Basta *2019: Fucking Hate You Luokka:Yhdysvaltalaiset hardcore punk -yhtyeet
Victor Hermans

Victor Jacobus Hermans (s. 17. maaliskuuta 1953 Maastricht, Alankomaat) on entinen alankomaalainen futsalpelaaja ja nykyinen futsalvalmentaja. Hermans on toiminut vuodesta 2012 alkaen Thaimaan futsalmaajoukkueen päävalmentajana. Pelipaikaltaan Hermans oli universal.http://www.zerozero.pt/jogador.php?id=190034&search;=1 Hermans pelasi vuosina 1977–1989 Alankomaiden futsalmaajoukkueessa 50 ottelua ja teki 12 maalia. Hän oli mukana lajin historian ensimmäisissä MM-kilpailuissa vuonna 1989, joista Alankomaat saavutti hopeaa. Hän teki turnauksessa kuusi maalia. Hermans valittiin turnauksen parhaaksi pelaajaksi.Fifa.com Ensimmäisen valmentajanpestinsä, Alankomaiden maajoukkueen apuvalmentajan pestin, Hermans sai vuonna 1990. Hän on toiminut päävalmentajana Hongkongin, Malesian, Alankomaiden, Iranin, Maltan ja Thaimaan futsalmaajoukkueissa. Hongkongia, Malesiaa ja Thaimaata Hermans on luotsannut myös MM-kilpailuissa. Thaimaan päävalmentajana hän on toiminut vuodesta 2012 alkaen. == Lähteet == Luokka:Alankomaalaiset futsalpelaajat Luokka:Alankomaalaiset futsalvalmentajat Luokka:Vuonna 1953 syntyneet Luokka:Elävät henkilöt
Ülo Tuulik

Ülo Tuulik (s. 1940) on virolainen kirjailija. Hän kuvaa teoksissaan merielämää, esimerkiksi novellikokoelmassa Vihm Gibraltaris (1972). Suomennetussa teoksessa Sodan jaloissa (1976, alkuteos Sõja jalus, 1974) hän kuvaa virolaisten siviilien kärsimyksiä toisessa maailmansodassa.Facta 2001, WSOY 1985, 17. osa, palsta 199 Tuulikin veli oli kirjailija Jüri Tuulik. ==Suomennetut teokset== *Sodan jaloissa (Sõja jalus, 1974); suom. Anja ja Juhani Salokannel, Jyväskylä: Gummerus 1976 Sarja: Neuvostokirjallisuutta ISBN 951-20-1255-3 == Lähteet == Luokka:Virolaiset kirjailijat Luokka:Vuonna 1940 syntyneet Luokka:Elävät henkilöt
Mahu (Lomonosovin piiri)

Mahu () on kylä Leningradin alueen Lomonosovin piirin Kaprion kunnassa Venäjällä. Se sijaitsee Länsi-Inkerin ylängön pohjoisreunalla neljä kilometriä Kapriosta lounaaseen. Kylässä on 62 asukasta (vuonna 2010). Kaprion ujestin Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500. Se esiintyy alkuperäisasukkaittensa asuttamana myös ruotsalaisten 1600-luvun alussa laatimassa maakirjassa. Peter von Köppenin mukaan vuonna 1848 Mahussa asui 359 vatjalaista, 17 savakkoa ja 15 äyrämöistä. Kylässä puhuttiin itävatjaa, mutta se oli pitkälti venäläistynyt jo 1900-luvun alkuun mennessä . Paikallisesta kielimuodosta kertoo Lauri Kettusen keräämä Vatjan kielen mahun murteen sanasto. Mahun talonpojat olivat 1860-luvulle saakka tilanomistajan maaorjia . Myöhemmin he kuuluivat Pietarhovin kihlakunnan Kaprion volostiin ja Kaprion ortodoksiseen seurakuntaan. Kylässä oli hautausmaa ja tsasouna. Kaprion luterilaisen seurakunnan kyläluettelossa Mahua ei mainita. Neuvostoaikana Mahu kuului Kaprion kyläneuvostoon . Kylä koostuu puutarhapalstojen ympäröimistä omakotitaloista. Kesäasukkaiden määräksi arvioidaan yli 200 henkeä. ==Lähteet== Luokka:Inkerin kylät Luokka:Lomonosovin piiri Luokka:Vatjalaiset
Tempodrom

Tempodrom on monitoimiareena Saksan pääkaupungissa Berliinissä, lähellä Potsdamer Platzin aukiota. Se rakennettiin entisen Anhalter Bahnhofin rautatieaseman paikalle, ja sen ensimmäinen tilaisuus oli 1. joulukuuta 2001 European Film Awards elokuvagaala. Areenalle mahtuu jopa 4000 katsojaa. Ulkonäöltään Tempodrom on futuristinen ja muistuttaa sirkustelttaa, alkuperäisen Tempodromin mukaan.www.tempodrom.de == Historia == Tempodrom oli alun perin entisen sairaanhoitaja Irene Moessingerin saamallaan perinnöllä 1. toukokuuta 1980 perustama sirkusteltta Potsdamer Platzilla. Siitä tuli suosittu kulttuurilaitos, jossa esitettiin teatteria ja konsertteja.Historia == Tapahtumat == Tempodromissa esitetään konserttien lisäksi jääshow-esityksiä ja siellä pelataan snookerin German Masters-turnaus.Tapahtumat == Lähteet== == Aiheesta muualla == * Tempodromin viralliset sivut Luokka:Saksan urheiluhallit Luokka:Berliinin rakennukset ja rakennelmat Luokka:Berliinin urheilu
Palsamit

Palsamit eli kannuspalsamit eli häpykannukset (Impatiens) on kasvisuku. Sen lajeja tavataan luonnonvaraisina laajasti Aasiassa, Afrikassa ja Pohjois- Amerikassa. Tieteellinen nimi Impatiens tarkoittaa kärsimätöntä, ja liittyy kasvien "innokkuuteen" levittää siemeniään. Kypsä siemenkota aukeaa pienestäkin kosketuksesta ja lennättää siemenet kauas. Sukuun kuuluu yli tuhat lajia. Useimpia niistä tavataan viileässä vuoristoilmastossa. Joitakin suvun lajeja kasvatetaan koristekasveina, toiset ovat kiusallisia rikkaruohoja. == Sukuun kuuluvia lajeja == * Ahkeraliisa (Impatiens walleriana) * Amppelipalsami (Impatiens repens) * Appopalsami (Impatiens hians) * Hurmesuupalsami (Impatiens campanulata) * Jättipalsami (Impatiens glandulifera) * Kibalenpalsami (Impatiens apiculata) * Kilimanjaronpalsami (Impatiens kilimanjari) * Komorienpalsami (Impatiens auricoma) * Lehtopalsami (Impatiens noli-tangere) * Lännenpalsami (Impatiens capensis) * Merunpalsami (Impatiens meruensis) * Mummonpalsami (Impatiens balsamina) * Nukkepalsami (Impatiens zombensis) * Orvokkipalsami (Impatiens pseudoviola) * Papukaijapalsami (Impatiens niamniamensis) * Purppurapalsami (Impatiens textorii) * Rikkapalsami (Impatiens parviflora) * Ruusupalsami (Impatiens sodenii) * Sarvipalsami (Impatiens balfourii) * Sateenkaaripalsami eli uudenguineanliisa (Impatiens hawkeri) * Sinooperipalsami (Impatiens cinnabarina) * Suonipalsami (Impatiens engleri) * Taitanpalsami (Impatiens teitensis) * Usambaranpalsami (Impatiens usambarensis) == Lähteet == == Aiheesta muualla == * Suomen Lajitietokeskus: Palsamit (kannuspalsamit) – Impatiens * Kassu – Kasvien suomenkieliset nimet: Palsamit eli häpykannukset (Impatiens) * ITIS: Impatiens * United States Department of Agriculture (USDA): Impatiens * Flora of China: Impatiens
Raija Tuumi

Raija-Liisa Lappalainen (o.s. Tuumi, 26. elokuuta 1923 Kiukainen – 28. helmikuuta 2016Kuolinilmoitus, Helsingin Sanomat 3.4.2016 s. C 24) oli suomalainen keraamikko. Hän teki kivikeramiikkaa, ja vadeissa ja maljoissa on hyvin pyöristetty ja avoin muoto, niiden pinta on karhea ja lasitus vihertävä tai ruskea.Facta 2001, WSOY 1985, 17. osa, palsta 202 Hän opiskeli Taideteollisuuskeskuskoulun keramiikkaosastolla 1946–1949 ja työskenteli Arabian taideosastolla vuosina 1950–1974. Sen jälkeen hänellä oli oma työhuone Jousapot vuosina 1974–1977.Kysy museolta, Design-museo 15.8.2014 viitattu 8.2.2016 == Lähteet == == Aiheesta muualla == * Raija Tuumin muistokirjoitus Helsingin Sanomissa * Hannele Nyman, Raija Tuumi : uncompromising ceramist, Form function Finland 2002 : 3, s. 49-51 Luokka:Suomalaiset keramiikkataiteilijat Luokka:Vuonna 1923 syntyneet Luokka:Vuonna 2016 kuolleet
Kechriés

Kechriés (; myös Kehriés), antiikin Kenkhreai (; myös Kenkhrea, Kenkrea), on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylä on osa Xylokérizan kyläyhdyskuntaa. Kylän väkiluku on 238 (vuonna 2011). == Antiikin aikainen satama == Antiikin Kenkhreai oli Korintin satamakaupunki. Se sijaitsi Korintin kannaksen itäpuolella ja palveli Saroninlahden ja Egeanmeren puoleista merenkulkua, siinä missä Korintin toinen satama Lekhaion nykyisen Archaío Limánin kylän paikalla sijaitsi kannaksen länsipuolella eli Korintinlahden puolella. Kenkhreai sijaitsi noin 10 kilometriä itäkaakkoon nykyisen Archaía Kórinthoksen kylän paikalla sijainneesta antiikin Korintista. Paikka on noin kahdeksan kilometriä kaakkoon nykyisestä Kórinthoksen kaupungista. Kenkhreai oli merkittävä satama todennäköisesti viimeistään arkaaiselta kaudelta lähtien. Myöhemmin se kukoisti erityisesti roomalaisella ajalla. Kenkhreaissa oli jo varhain ensimmäisellä vuosisadalla varhaiskristillinen seurakunta. Roomalaiskirjeessä mainitaan Kenkhreain seurakunnan palvelija Foibe. Kaupunki kärsi suuria vaurioita maanjäristyksissä vuosina 365 ja 375 jaa., mutta toimi satamana pitkään tämän jälkeenkin. Kenkhreaissa on noin 500 metriä pitkä ranta ja lahti sekä niemeke, jossa satama aallonmurtajineen on sijainnut.Arkeologisen kohteen sijainti: Allonmurtajia oli kaksi, koillisosassa sijainnut eteläsuuntainen allonmurtaja ja lounaisosassa sijainnut itäsuuntainen aallonmurtaja. Erilaisia varasto- yms. rakennuksia on ollut ainakin 200 metrin matkalla. Satamarakenteiden lisäksi arkeologisella alueella on Isikselle omistetun temppelin rauniot. Temppeli sijaitsi aivan merenrannassa ja siinä oli apsis, mosaiikkilattiat ja suihkulähde. Apuleiuksen teoksessa Kultainen aasi Kenkhreai esiintyy paikkana, jossa päähenkilö tulee Isiksen uskoon öisellä rannalla sekä osallistuu tämän juhlaan, mikä saattaa viitata samaan paikkaan. Myöhemmin temppelin paikalle rakennettiin varhaiskristillinen kirkko, joka kukoisti vielä 500-luvulla. Arkeologisella alueella on myös toisen, mahdollisesti Afroditelle omistetun pyhäkön jäänteet. Alueelta on löydetty myös lukuisia roomalaisaikaisia hautoja. Osa alueen raunioista on nykyisin meren peittämiä. == Lähteet == == Aiheesta muualla == Luokka:Arkeologiset kohteet Kreikassa Luokka:Kórinthos Luokka:Peloponnesoksen kylät
Iivanaisi

Iivanaisi () on kylä Leningradin alueen Lomonosovin piirin Kaprion kunnassa Venäjällä. Se sijaitsee Länsi-Inkerin ylängön pohjoisreunalla kolme kilometriä Kapriosta lounaaseen. Kylässä on 30 asukasta (vuonna 2010). Kaprion ujestin Kargalin pogostaan kuulunut kylä mainitaan ilmeisesti nimellä Ivankovo Novgorodin Vatjan viidenneksen verokirjassa vuonna 1499/1500. Ruotsalaisten 1600-luvun alussa laatimassa maakirjassa se esiintyy muodossa Iwanofschi. Peter von Köppenin mukaan vuonna 1848 Iivanaisissa asui 504 vatjalaista. Kylässä puhuttiin itävatjaa, mutta 1900-luvun alkuun mennessä se oli jo lähes kokonaan venäläistynyt . Iivanaisin talonpojat olivat 1860-luvulle saakka tilanomistajan maaorjia . Myöhemmin he kuuluivat Pietarhovin kihlakunnan Kaprion volostiin ja Kaprion ortodoksiseen seurakuntaan. Kylässä oli hautausmaa ja tsasouna. Neuvostoaikana Iivanaisi kuului Kaprion kyläneuvostoon . Kylä koostuu puutarhapalstojen ympäröimistä omakotitaloista. Kesäasukkaiden määräksi arvioidaan yli 200 henkeä. ==Lähteet== Luokka:Inkerin kylät Luokka:Lomonosovin piiri Luokka:Vatjalaiset
Asklepieion (Korintti)

Asklepieion () oli antiikin aikainen lääkinnän jumalalle Asklepiokselle omistettu kreikkalainen temppeli ja siihen liittynyt pyhäkkö Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa. Asklepieion sijaitsi Korintin kaupungin pohjoisosissa noin 700 metriä pohjoiseen agoralta ja noin 450 metriä pohjoiseen Apollonin temppeliltä. Paikalla sijaitsi Lernan lähteenä tunnettu vesilähde, ja pyhäkkö lienee tarkoituksella sijoitettu hieman kauemmas kaupungin ytimestä terveellisenä pidettyyn paikkaan. Pyhäkköalueeseen kuului temppeli ja parantola. Paikalla on ollut arkaaisella kaudella Apollonille omistettu ulkoilmapyhäkkö. Noin 400-luvulla eaa. osa siitä omistettiin tämän poikana pidetylle Asklepiokselle, jolle Apollonin parantajajumalan ominaisuus siirtyi. Viimeistään 300-luvulla eaa. paikalle rakennettiin temppeli, joka oli omistettu Asklepiokselle ja mahdollisesti myös Hygieialle. Pyhäkkö ja parantola lakkasivat todennäköisesti toimimasta, kun roomalaiset tuhosivat kaupungin vuonna 146 eaa., mutta myöhemmin roomalaisella ajalla se kunnostettiin. Temppeli edusti doorilaista tyyliä, ja siinä oli cella ja sen etupuolella neljä pylvästä. Se sijaitsi keskellä pyhäkköpihaa, jonka ympärillä oli stoa ja muita pylväikkötiloja. Temppelin itäpuolella oli alttari ja aarrekammio ja länsipuolella abaton, jossa potilaat nukkuivat. Temppelin lähellä oli myös kaksi suorakulmaista kuoppaa, joissa pidettiin mahdollisesti Asklepioksen pyhiä käärmeitä. Pyhäköstä laskeutui portaat sen länsipuolella sijainneelle Lernan lähteelle. Siihen liittyi toinen pylväiköin ympäröity piha, jossa oli kaivorakennus sekä vesialtaita ja -säiliöitä. Sen yhteydessä oli myös kylpy-, ruokailu- ja lepotiloja potilaille. Lähteen vettä käytettiin parantamiseen. Alueelta on löydetty suuri määrä parantuneiden tai parantumista toivoneiden antamia ihmisruumiin osia esittäviä keraamisia votiivilahjoja. Heti Asklepieionin eteläpuolella sijaitsivat roomalaisella ajalla gymnasion ja circus. 400- ja 500-luvuilla jaa. pyhäkön aluetta käytettiin kristillisenä hautausmaana. Kaivorakennus muutettiin pieneksi kappeliksi. == Lähteet == Luokka:Antiikin Kreikan temppelit Luokka:Korintin rakennukset ja rakennelmat
Glauken lähde

Glauken lähde () oli antiikin aikainen lähdekaivorakennus Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa. Glauken lähde sijaitsi Korintin temppelikukkulan länsirinteessä agoran luoteispuolella. Lähde on saanut nimensä kreikkalaisen mytologian Glaukesta (myös Kreusa), joka oli Korintin kuningas Kreonin tytär ja nai Iasonin. Kun Medeia antoi Glaukelle lahjaksi myrkytetyn viitan, tämä yritti paeta polttavaa tunnetta hyppäämällä lähteeseen. Näin se sai nimensä. Paikalla oli lähdekaivorakennus jo klassisella ja hellenistisellä ajalla. Se rakennettiin mahdollisesti jo arkaaisella kaudella 500-luvulla eaa. samaan aikaan läheisen Apollonin temppelin kanssa. Roomalaiset todennäköisesti tuhosivat sen muun kaupungin ohella vuonna 146 eaa., mutta rakensivat sen myöhemmin uudestaan. Lähdekaivorakennus on kuutiomainen, ja sen pituus on pohjois-eteläsuunnassa noin 15 metriä ja itä-länsisuunnassa noin 14 metriä. Korkeutta sillä on noin 7,5 metriä. Rakennuksen lounaiskulmassa on ulokemainen lisärakennus. Kaivorakennukseen on mahtunut noin 527 kuutiometriä vettä. Heti lähteen itäpuolella sijaitsi roomalaisella ajalla niin kutsuttu Temppeli C. Toinen merkittävä lähdekaivo Korintin agoran läheisyydessä oli Peirenen lähde. == Lähteet == == Aiheesta muualla == Luokka:Korintin rakennukset ja rakennelmat Luokka:Kreikan lähteet
Peirenen lähde

Peirenen lähde () oli antiikin aikainen lähdekaivorakennus Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa. Varsinainen Peirenen lähde sijaitsi Korintin linnavuoren Akrokorintin rinteellä. Sieltä vesi johdettiin Korintin agoralle eli torille. Sen pohjoislaidalla Lekhaionin tien ja sen Propylaia-portin itäpuolella sijaitsi Peirenen lähdekaivorakennus. Myös linnavuori sai vetensä samaan vesisuoneen liittyneestä niin kutsutusta Ylemmän Peirenen lähteestä. Kreikkalaisen mytologian mukaan Peirenen lähde oli alun perin nymfi Peirene, joka muuttui lähteeksi. Tarustossa lähde oli myös Pegasoksen mieluisin juomapaikka, ja Bellerofon sai hevosen kiinni lähteen luona. Varhaisemmat paikalla olleet lähdekaivorakennelmat rakennettiin 500–100-luvuilla eaa. Niissä käytettiin joonialaisia pylväitä. Nykyisin paikalla oleva lähdekaivorakennus rakennettiin roomalaisella ajalla, osa ensimmäisellä vuosisadalla keisari Augustuksen rahoittamana ja osa 100-luvulla Herodes Atticuksen rahoittamana. Rakennelmassa oli kaksikerroksinen julkisivu, jossa oli kuusi kaari-ikkunaa. Alemman kerroksen pylväät edustivat korinttilaista tyyliä ja ylemmän kerroksen pylväät joonialaista tyyliä. Myöhemmässä vaiheessa lähdekaivopiha ympäröitiin kolmelta sivustalta seinillä, joissa oli puolikaaren muotoinen syvennys sisäänkäynteineen pohjoislaidalla. Rakennelmaa paranneltiin myös useissa myöhemmissä vaiheissa muun muassa päällystämällä se marmorein. Bysanttilaisella ajalla paikalle rakennettiin pieni kirkko ja sitä käytettiin myös hautausmaana. Toinen merkittävä lähdekaivo Korintin agoran läheisyydessä oli Glauken lähde. == Lähteet == == Aiheesta muualla == Luokka:Korintin rakennukset ja rakennelmat Luokka:Kreikan lähteet
Kahvikit

Kahvikit (Psychotria) on suuri kasvisuku matarakasvien heimossa. Sukuun kuuluu yli 2 000 lajia, joita tavataan kaikkialla tropiikissa. Useimmat suvun lajit ovat pensaita tai pieniä puita. == Kahvikkilajeja == * usambarankahvikki (Psychotria alsophila) * keniankahvikki (Psychotria crassipetala) * laakerikahvikki (Psychotria lauracea) * taitankahvikki (Psychotria petitii) * tansaniankahvikki (Psychotria pseudoplatyphylla) * nyppykahvikki (Psychotria punctata) * shamaanikahvikki (Psychotria viridis) == Lähteet == == Aiheesta muualla == * Suomen Lajitietokeskus: Kahvikit – Psychotria * ITIS: Psychotria * United States Department of Agriculture (USDA): Psychotria Luokka:Matarakasvit
Klimettina

Klimettina () on kylä Leningradin alueen Lomonosovin piirin Kaprion kunnassa Venäjällä. Se sijaitsee Länsi-Inkerin ylängön pohjoisreunalla kahdeksan kilometriä Kapriosta lounaaseen. Kylässä on 36 asukasta (vuonna 2010). Kaprion ujestin Kargalin pogostaan kuulunut Klimettina mainitaan Novgorodin Vatjan viidenneksen verokirjassa vuonna 1499/1500. Se esiintyy alkuperäisasukkaittensa asuttamana myös ruotsalaisten 1600-luvun alussa laatimassa maakirjassa. Peter von Köppenin mukaan vuonna 1848 Klimettinassa asui 308 vatjalaista. Kylässä puhuttiin itävatjaa, mutta se oli pitkälti venäläistynyt jo 1900-luvun alkuun mennessä . Kaprion luterilaisen seurakunnan kyläluettelossa Klimettina mainitaan vatjalais-venäläisenä sekakylänä. Klimettinan talonpojat olivat 1860-luvulle saakka tilanomistajan maaorjia . Myöhemmin he kuuluivat Pietarhovin kihlakunnan Kaprion volostiin ja Kaprion ortodoksiseen seurakuntaan. Kylässä oli hautausmaa, tsasouna ja semstvon ylläpitämä koulu. Neuvostoaikana Klimettina kuului aluksi Lommahan ja myöhemmin Kaprion kyläneuvostoon . Kylä koostuu puutarhapalstojen ympäröimistä omakotitaloista. Kesäasukkaiden määräksi arvioidaan yli 200 henkeä. ==Lähteet== Luokka:Kaprion kylät Luokka:Lomonosovin piiri Luokka:Vatjalaiset
B61

B61 on yhdysvaltalainen taktinen ydinase. Se on räjähdysteholtaan säädettävissä oleva kilotonni-luokan ydinpommi. Asetyyppi kehiteltiin pudotettavaksi raskasta pommikonetta kevyemmästä ilma-aluksesta. B61 kehiteltiin Kylmän sodan aikakaudella. B61 on edelleen Yhdysvaltain sotavoimien käytössä, ja arvellaan ainakin 200 pommin olevan toimintavalmiudessa, kaikista 3 155 koskaan rakennetusta B61-pommista. Näistä 180 on USA:n NATO-liittolaisilla Euroopassa. Sitä pidetään eräänä kaikkein tarkimmista (uusimman mallin osumatarkkuus on vain 30 m.) ydinaseista, mitä koskaan on kehitetty. Tämän pommin räjähdysvoima (50 kT) on jokseenkin saman suuruinen kuin neljällä Hiroshiman pommilla. Tämä pommityyppi on käynyt lukuisia kehitysvaiheita, joita on myös kritisoitu lähinnä kehitysohjelman kalleuden vuoksi. Tuorein kehitysversio on niin kutsuttu Model 12 eli Mod-12. F/A-22 Raptor ei sitä kykene käyttämään asearsenaalissaan, eivätkä myöskään Panavia Tornado taikka F-16 Fighting Falcon. Sen sijaan häivehävittäjä F-35 Lightning II kykenee tähän. NNSAn (National Nuclear Security Administration) mukaan B61-12 on sertifioitu yhteensopivaksi strategiselle pommikoneelle B-2A ja DCA-lentokoneille (Dual Capable Aircraft) F-15E, F-16C/D, F-16 MLU ja PA-200. Lisäksi pommin versiota kykenevät käyttämään uudemmat F-35 - ja B-21 -lentokoneet. == B61-ydinpommin teknisiä tietoja == *Kehittelijä: Los Alamos National Laboratory (LANL) *Suunnitteluvuosi: 1963 *Valmistuksen alkamisajankohta: 1968 *Valmistusmäärä: 3 155 kappaletta *Pituus: 11 jalkaa 8 tuumaa – 3,56 metriä *Halkaisija: 13 tuumaa – 33 cm *Omamassa: 340 kg *Räjähdysvoima: 0,3–340 kilotonnia (säädettävissä, varhaisemmat pommityypit) sekä 50 kT (Mod-12) *CEP: 30 metriä (Mod-12) == Lähteet == == Aiheesta muualla == * Luokka:Ydinpommit Luokka:Yhdysvaltain ydinaseet Luokka:Kylmä sota
Ilari Tyrni

Ilari Heikki Johannes Tyrni (12. maaliskuuta 1934 Helsinki – 24. huhtikuuta 2010In memoriam) oli suomalainen kansantaloustieteilijä ja professori. Hän oli Tampereen yliopiston kansataloustieteen professori vuodesta 1971, ja hän tutki matemaattista taloustiedettä ja taloustieteen metodologiaa.Facta 2001, WSOY 1985, 17. osa, palsta 226 Hän jäi eläkkeelle vuoden 1998 alussa. Tyrni piti kansantaloustieteessä matematiikkaa hyvin keskeisenä ja korosti kansainvälistymisen tärkeyttä. Hän harjoitti jatko-opinto Britanniassa, jossa hän laati Review of Economic Studiesissa vuonna 1964 julkaistun artikkelin ”The effects of price changes on consumer saving”, jota pidetään yhtenä suomalaisen taloustieteen kansainvälistymisen merkkipaaluna. Tyrnillä oli identtinen kaksoisveli Istervo Tyrni, mistä aiheutui jonkin verran sekaannuksia. == Lähteet == Luokka:Suomalaiset taloustieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1934 syntyneet Luokka:Vuonna 2010 kuolleet
The Review of Economic Studies

The Review of Economic Studies on brittiläinen taloustieteellinen julkaisu. Sen perusti 1933 ryhmä Britanniassa ja Yhdysvalloissa toimivia taloustieteilijöitä. Alkuperäisen toimituskunnan jäsenet olivat Abba P. Lerner, Paul Sweezy ja Ursula Kathleen Hicks. Sitä julkaisee Oxford University Press. Vuoden 2003 katsauksen mukaan se oli taloustieteen julkaisuista kahdeksanneksi merkittävin. Lehteä pidetään laajasti yhtenä viidestä parhaasta taloustieteen julkaisusta. Siitä vastaa johtokunta, jonka puheenjohtaja on Andrea Prat (Columbian yliopisto). Päätoimittajat ovat Stéphane Bonhomme (CEMFI), Francesco Caselli (London School of Economics), Philipp Kircher (Edinburghin yliopisto), Marco Ottaviani (Bocconi University), Imran Rasul (University College London) ja Dimitri Vayanos (London School of Economics). == Lähteet == == Aiheesta muualla == * Review of Economic Studiesin sivut Luokka:Brittiläiset tiedelehdet
Leipää ja suolaa

Leipää ja suolaa. Kolme psalmien kirjaa on Suomen Vapaakirkossa vaikuttaneen Tapio Nousiaisen vuonna 1973 ilmestynyt runoteos. Teoksen kustansi Päivä ja siitä on ilmestynyt 19 painosta, viimeisin vuonna 2007.15\. p. [i.e. 19. p.]. Leipää ja suolaa oli Nousiaisen ensimmäinen runokirja. Nousiainen julkaisi vuonna 1976 kirjan Kultaa ja multaa, joka on jatkoa Leipää ja suolaa -teokselle.Vilho Rantasen haastattelu 6.4.1976. Vuonna 1984 julkaistiin kaksi C-kasettia, joilla teosta tulkitsee lausuntataiteilija Yrjö Jyrinkoski.Päivän lausuntakasetti n:o 1–2. Hämeenlinna: Päivä, 1984. == Sisältö == Teoksen ensimmäinen kirja on nimeltään Syntisten psalmeja, toinen kirja Jumalisten psalmeja ja kolmas kirja Kristuksen psalmeja. Teksteissä Nousiainen käsittelee uskoa ja elämää erilaisten ihmisten näkökulmasta. Syntisten psalmeissa Nousiainen käsittelee hengellistä kaipuuta, pelastuksen tarvetta ja uskoontulon esteitä. Jumalisten psalmeissa aiheena on usko ja sen uudistuminen. Uskon rinnalle Nousiainen nostaa lähimmäisenrakkauden. Kristuksen psalmeissa kuvataan Kristusta eri näkökulmista. == Vastaanotto == Vapaakirkon saarnaaja, runoilija Vilho Rantanen on luonnehtinut teosta erityislaatuiseksi, hengeltään samanlaiseksi kuin Spoon River antologia. Marja Laakkonen kirjoitti Arvostelevassa kirjaluettelossa, että samantapaista julistusta ovat harrastaneet muun muassa Simo Talvitie ja Michael Quoist. ”Nousiaisen kirja olisi voittanut tiivistämisestä, mutta tällaisenaankin se on mukavan lukukelpoinen, satuttavakin parhaimmillaan.” == Lähteet == Luokka:Suomalaiset runokokoelmat Luokka:Kristillinen kirjallisuus Luokka:Vuoden 1973 kirjat
Krotonit

Krotonit (Croton) on tyräkkikasvien laaja suku. Sukuun kuuluu yli 1000 lajia. Useimmat krotonit elävät puoliaavikolla, mutta lähes kaikista tropiikin elinympäristöistä löytyy ainakin yksi krotonilaji. Joillakin alueilla lajikirjo on erityisen runsasta, esimerkiksi Brasiliassa on määritetty 356 krotonilajia ja Kuubassa 33. == Lajeja == * Croton eluteria – karibiankrotoni * Croton macrostachyus – afrikankrotoni * Croton megalocarpus – kuulakrotoni * Croton pseudopulchellus – ruostekrotoni * Croton sylvaticus – oranssikrotoni * Croton claussenianus * Croton tiglium == Lähteet == == Aiheesta muualla == * Suomen Lajitietokeskus: Krotonit – Croton * ITIS: Croton * United States Department of Agriculture (USDA): Croton * Flora of China: Croton *
Croton

Croton voi viitata seuraaviin: * Kroton, lat. Croton, antiikin aikainen kaupunki Suur-Kreikassa eli Magna Graeciassa, nykyisessä Italiassa ** Crotone, nykyinen kaupunki Italiassa * Krotonit (Croton), tyräkkikasvien suku
Eksfoliatiini

Eksfoliatiini on Staphylococcus aureus -bakteerin tuottama eksotoksiiniExfoliative Toxins of Staphylococcus aureus. National Institutes of Health - ncbi.nlm.nih.gov. Eksfoliatiinin on osoitettu aiheuttavan stafylokokkiperäisen hilseilevän ihotulehduksen (SHI). Vain tietyt S. aureus -kannat erittävät eksfoliatiinia - arviolta noin 5 % ihmisistä eristetyistä S. aureus -näytteistä tuottaa eksfoliatiineja.M.Z. Handler ja R.A. Schwartz. Staphylococcal scalded skin syndrome: diagnosis and management in children and adults. Journal of the European Academy of Dermatology and Venereology. Volume 28, Issue 11, pages 1418–1423, November 2014 SHI on pääosin vastasyntyneiden ja pienten lapsien tauti. Taudin oireeseen kuuluu noin kahden päivän kuluttua ilmaantuvat ihon herkät vesirakkulat, joita voi ilmaantua laajasti eri ihoalueille. Vesirakkulat laajenevat ja puhkeavat helposti, jolloin paljastuu punertavaa ja kesivää ihoa. Ihon epidermiksen irtoaminen johtaa nestehukkaan ja hyponatremiaan, jotka voivat olla fataaleja. Hoito koostuu optimoidusta nesteiden ja elektrolyyttien antamisesta, sekä antibiooteista. Lasten kuolleisuus on verrattain pieni (4 %), kun taas aikuisilla ihotulehdus on hengenvaarallinen (60 % kuolleisuus). == Patofysiologia == Eksfoliatiini on epätyypillinen, trypsiinin kaltainen proteaasi, joka kertyy epidermikseen. Paikallisen tunkeutumisen jälkeen eksfoliatiini leviää verenkierron välityksellä laajasti eri ihoalueille. Eksfoliatiini pilkkoo keratinosyyttien (sarveissolu) välisiä liitoksia, tarkemmin desmosomaalisia kadheriineja (Dsg1). Keratinosyyttien välisten liitosten katkeillessa epidermiksestä tulee poikkeavan hauras, jolloin epidermiskerrokset irtoavat toisistaan. Seurauksena on nestehukka ja hyponatremia. == Lähteet == Luokka:Bakteerimyrkyt
Bunnahabhain

Bunnahabhain on vuonna 1881 perustettu viskitislaamo Islayn saarella Skotlannissa lähellä Port Askaigia, Skotlannin länsirannikolla. Bunnahabhainin kylä perustettiin sen työntekijöiden majoitusta varten. Tislaamon omistaa Distell."Distell buys Scottish whisky distiller". Viitattu 30. joulukuuta 2014. Bunnahabhain on yksi miedoimmista Islayn mallasviskeistä ja sen maku eroaa huomattavasti muista Islayn saaren viskeistä. ==Tuotteet== Ydintuoteperheeseen kuuluu: * Bunnahabhain 12 Year OldBunnahabhain 12 Years , Whisky.com * Bunnahabhain 18 Year OldBunnahabhain 18 Years , Whisky.com * Bunnahabhain ToiteachBunnahabhain 10 Years Toiteach , Whisky.com * Bunnahabhain 25 Year OldBunnahabhain 25 Years , Whisky.com Tuotteista on useita itsenäisten pullottajien versioita, kuten That Boutique-y Whisky Company, Douglas Laing & Co ja Duncan Taylor. == Lähteet == == Aiheesta muualla == * Tislaamon kotisivut * Black Bottle Luokka:Skotlantilaiset viskitislaamot
Kirjoitan seinään

Kirjoitan seinään on punkyhtye Sensuurin 7" single, joka julkaistiin 17. huhtikuuta 1979. Kappale julkaistiin myös yhtyeen ainoaksi jääneellä studioalbumilla Hulinaa. Vuonna 2012 Svart Records julkaisi singlestä uusintapainoksen, joista 700 mustalle ja 300 punaiselle vinyylille painettuna. == Kappaleet == # # == Kokoonpano == * Pepe Lempinen – laulu, kitara * Costello Hautamäki – kitara * Jaska Oinonen – basso * Pasi Pakarinen – rummut === Tuotanto === * Pantse Syrjä – tuottaja * Mika Sundqvist – äänittäjä * San Francisco Juntunen – kansikuva * Mäsi – takakansi == Aiheesta muualla == * Kirjoitan seinään discogs.com -sivustolla * Kirjoitan seinään finnmusic.net -sivustolla Luokka:Vuoden 1979 kappaleet Luokka:Sensuurin kappaleet
Kaupunki nukkuu

Kaupunki nukkuu on punkyhtye Sensuurin 7" single, joka julkaistiin joulukuussa 1979. Vuonna 2012 Svart Records julkaisi singlestä uusintapainoksen. Albumin takakannessa lukee ”Kiitokset kamojen lainasta Lepakon Nuoruudelle”. == Kappaleet == # # == Kokoonpano == * Pepe Lempinen – laulu, kitara * Costello Hautamäki – kitara * Jaska Oinonen – bassokitara * Pasi Pakarinen – rummut \+ * Jukkis Järvinen – kosketinsoitin === Tuotanto === * Epe Helenius – tuottaja, miksaaja * Mika Sundqvist – äänittäjä, miksaaja * Mäsi – valokuvat == Aiheesta muualla == * Kaupunki nukkuu finnmusic.net -sivustolla * Kaupunki nukkuu discogs.com -sivustolla Luokka:Vuoden 1979 kappaleet Luokka:Sensuurin kappaleet
Hengissä läpi Helsingin

Hengissä läpi Helsingin on punkyhtye Sensuurin 7" single, joka julkaistiin 28. huhtikuuta 1980. == Kappaleet == # # == Kokoonpano == * Pepe Lempinen – laulu, kitara * Costello Hautamäki – kitara * Jaska Oinonen – bassokitara * Pasi Pakarinen – rummut === Tuotanto === * Epe Helenius – tuottaja * Mika Sundqvist – äänittäjä * Mäsi – valokuvat == Aiheesta muualla == * Hengissä läpi Helsingin finnmusic.net -sivustolla * Hengissä läpi Helsingin discogs.com -sivustolla Luokka:Vuoden 1980 kappaleet Luokka:Sensuurin kappaleet
Suuri etunimikirja

Suuri etunimikirja on Pentti Lempiäisen kirja, joka esittelee aakkosjärjestyksessä kaikki kirjan ilmestymiseen mennessä Suomen suomen- tai ruotsinkielisessä tai ortodoksisessa nimipäiväkalenterissa olleet etunimet ja eräitä muita Suomessa tuttuja etunimiä. Ensin esitellään naisten, sitten miesten nimet. Kirjan ensimmäinen painos ilmestyi vuonna 2000. == Lähteet == Luokka:Kirjat etunimistä Luokka:Kirjat suomen kielestä Luokka:Suomalaiset tietokirjat Luokka:Vuoden 2000 kirjat
Dan Gerson

Daniel ”Dan” Gerson (1966 New York – 6. helmikuuta 2016 Los Angeles, Kalifornia) oli yhdysvaltalainen käsikirjoittaja ja ääninäyttelijä. Hänen tunnetuimpiin teoksiinsa kuuluvat Pixarin animaatioelokuvat Monsterit Oy (2001), Monsterit-yliopisto (2013) ja Big Hero 6 (2014), joita hän oli käsikirjoittamassa ja joissa hänellä oli ääniroolit. ==Lähteet== ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Vuonna 1966 syntyneet Luokka:Vuonna 2016 kuolleet
Goodnight N.Y.C.

Goodnight N.Y.C. on tamperelaisen punkyhtye Sensuurin 7" single, joka julkaistiin kesäkuussa 1981. Se äänitettiin yhdessä päivässä helmikuussa 1981. Albumin takakannessa lukee teksti ”Kansi-idea kopioitu joltakin tuntemattomalta brittiyhtyeeltä”. == Kappaleet == # # == Kokoonpano == * Costello Hautamäki – laulu, kitara * Vesa Kujala – kosketinsoitin * Matti Hamppunen – bassokitara * Pasi Pakarinen – rummut, laulu \+ * Mika Sundqvist – tuottaja, miksaaja == Aiheesta muualla == * Goodnight N.Y.C. finnmusic.net -sivustolla * Goodnight N.Y.C. discogs.com -sivustolla Luokka:Vuoden 1981 kappaleet Luokka:Sensuurin kappaleet
Snooker Shoot-Out

Snooker Shoot-Out on snookerin ammattilaisturnaus joka pelattiin ensimmäisen kerran vuonna 1990. Turnausta on pelattu säännöllisesti vuodesta 2011 alkaen ja vuodesta 2017 alkaen se on ollut ranking- turnaus.http://www.worldsnooker.com/snooker-shoot-out-becomes-ranking-event/ Ensimmäisenä turnauksen voitti walesilainen Darren Morgan. Hallitseva mestari on englantilainen Tom Ford.https://www.eurosport.com/snooker/9club-shoot- out/2024-2025/tom-ford-beats-liam-graham-win-maiden-title- leicester_sto20060968/story.shtml ==Peliformaatti== * Jokainen frame kestää 10 minuuttia ja pelissä pelataan vain yksi frame. * Pelissä on aikaraja jonka sisällä lyönti on suoritettava. Ensimmäisten 5 minuutin aikana lyöntiin saa käyttää 15 sekuntia. Viimeiselle 5 minuutille lyöntiaikaa on 10 sekuntia per lyönti. Lyöntiajan ylittämisestä saa 5 pisteen rangaistuksen. * Pelaajan on joko pussitettava tai osuttava pallolla valliin lyönnillään. * Jokaisesta virheestä seuraa vapaa käsipallo. * Jos peliajan päätyttyä pistetilanne on tasan sininen pallo asetetaan omalle pisteelleen ja pallon pussittanut pelaaja voittaa. ==Turnauksen voittajat== * 1990 Darren Morgan * 2011 Nigel Bond * 2012 Barry Hawkins * 2013 Martin Gould * 2014 Dominic Dale * 2015 Michael White * 2016 Robin Hull * 2017 Anthony McGill * 2018 Michael Georgiou * 2019 Thepchaiya Un-Nooh * 2020 Michael Holthttps://www.bbc.com/sport/snooker/51608238https://www.eurosport.com/snooker/shoot- out/2019-2020/snooker-news-michael-holt-wins-shoot-out-to-clinch-maiden- ranking-title_sto7680000/story.shtml * 2021 Ryan Dayhttps://www.eurosport.co.uk/snooker/shoot-out/2020-2021/snooker-shoot- out-2021-ryan-day-ends-spell-in-the-wilderness-with-win-over-mark-selby-in- final_sto8106278/story.shtml * 2022 Hossein Vafaeihttps://www.eurosport.com/snooker/shoot-out/2021-2022/hossein-vafaei- stuns-mark-williams-to-win-snooker-shoot-out-and-become-first-iranian-to-win- ranking-_sto8733343/story.shtml * 2023/Tam Chris Wakelinhttps://www.eurosport.com/snooker/shoot-out/2022-2023/chris-wakelin- makes-career-breakthrough-with-snooker-shoot-out-final-win-over-julien- leclercq_sto9360077/story.shtml * 2023/Jou Mark Allenhttps://www.eurosport.com/snooker/shoot-out/2023-2024/mark-allen-battles- to-final-to-defeat-cao-yupen-in-final-to-become-2023-shoot-out- champion_sto9915701/story.shtml * 2024 Tom Ford == Lähteet == Luokka:Snookerin ammattilaisturnaukset Luokka:Snookerin ranking-turnaukset Luokka:Englannin snooker
Svend Gade

Svend Lauritz Gade (9. helmikuuta 1877 Kööpenhamina – 25. kesäkuuta 1952 Aarhus) oli tanskalainen lavastaja, ohjaaja ja koristetaiteilija.Otavan iso Fokus, s. 862. Hän toimi Saksassa ohjaajana ja lavastajana 1904–1922. Hän sai herätteitä saksalaisesta ekspressionismista ja yhteistyöstä Max Reinhardtin kanssa. Vuosina 1922–1927 hän oli ohjaajana New Yorkissa ja Hollywoodissa, 1930–1937 Kööpenhaminan kuninkaallisessa teatterissa. Hän vieraili Suomessa useita kertoja. == Lähteet == Luokka:Ohjaajat Luokka:Vuonna 1877 syntyneet Luokka:Vuonna 1952 kuolleet Luokka:Tanskalaiset henkilöt
BoJack Horseman

BoJack Horseman on yhdysvaltalainen Raphael Bob-Waksbergin luoma aikuisille suunnattu animoitu musta komediasarja. Sarjassa esiintyvät ääninäyttelijöinä muun muassa Will Arnett, Amy Sedaris, Alison Brie, Paul F. Tompkins sekä Aaron Paul. Sarja seuraa hiipuneena sitcom-tähtenä esitetyn ihmismäisen hevosen BoJack Horsemanin (Arnett), itseinhon, päihteiden ja epäonnistumisien täyteistä elämää sekä hänen yrityksiään nousta takaisin tähdeksi. Sarjan ensimmäinen kausi julkaistiin Netflixissä 22. elokuuta 2014. Toinen kausi julkaistiin 17. heinäkuuta 2015 ja kolmas vuotta myöhemmin 22. heinäkuuta. Sarjan neljäs tuotantokausi julkaistiin 8. syyskuuta 2017 ja viides 15. syyskuuta 2018. Kuudes ja viimeinen kausi on jaettu kahteen osaan, jotka koostuvat yhteensä kuudestatoista jaksosta. Ensimmäinen osa julkaistiin 25. lokakuuta 2019 ja toinen osa julkaistiin 31. tammikuuta 2020. Jaksoja on julkaistu yhteensä 77. Sarja on saanut laajalti ylistävän vastaanoton. Vuonna 2018 verkkojulkaisu IndieWire nimesi sen kaikkien aikojen parhaimmaksi animaatiosarjaksi. Sarjaa ollaan kehuttu erityisesti sen sensitiivisestä ja realistisesta tavasta käsitellä vakavia aiheita, kuten masennusta, addiktiota, psykkisiä traumoja, itsetuhoisuutta, seksismiä ja rasismia mustan huumorin kautta. Sarja on myös saanut kolme Primetime Emmy -ehdokkuutta, mukaan lukien kaksi parhaasta animaatiosarjasta. == Asetelma == Sarja seuraa BoJack Horsemanin, kornin 90-luvun Horsin’ Around -sitcomin päätähteä ja hänen yritystään nousta takaisin Hollywoodin isojen tähtien joukkoon kirjoituttamalla kaiken paljastavan elämäkertansa haamukirjailija Diane Nguyenin avulla. Samalla BoJack tasapainottelee vaativan agenttinsa ja ex- naisystävänsä Princess Carolynin vaatimusten, sohvallansa asuvan laiskan ihmisen Toddin, ja hänen vihaamansa, mukavan ja tasapainoisen 90-luvun sitcom- koiran, Mr. Peanutbutterin sietämisen kanssa. == Äänirooleissa == === Päähahmot === === Merkittävimmät sivuhahmot === == Vastaanotto == Sarjaa on kehuttu erityisesti sen sensitiivisestä ja realistisesta tavasta käsitellä vakavia aiheita, kuten masennusta, addiktiota, psykkisiä traumoja, itsetuhoisuutta, seksismiä ja rasismia mustan huumorin kautta. BoJack Horseman on useasti mainittu parhaaksi Netflix -alkuperäissarjaksi sekä yhdeksi kaikkien aikojen parhaista animaatiosarjoista. Toimittaja Jussi Ahlroth nimesi Helsingin Sanomien 20.12.2019 ilmestyneessä Nyt-liitteessä BoJack Horsemanin 2010-luvun parhaaksi tv-sarjaksi. Marraskuussa 2018 verkkojulkaisu IndieWire nimesi sarjan kaikkien aikojen parhaaksi animaatiosarjaksi. == Lähteet == == Aiheesta muualla == * Virallinen verkkosivu Luokka:2010-luvun yhdysvaltalaiset animaatiosarjat Luokka:2010-luvun yhdysvaltalaiset draamakomediasarjat Luokka:2010-luvun yhdysvaltalaiset tilannekomediat Luokka:Netflix- alkuperäissarjat
Georg Gaffky

Georg Theodor August Gaffky (17. helmikuuta 1850 Hannover – 23. syyskuuta 1918 Hannover) oli saksalainen bakteriologi ja Robert Kochin jälkeen vuodesta 1904 Berliinin Institut für Infektionskrankheiten -laitoksen (vuodesta 1912 Robert Koch-Institut) johtaja. Hän tutki koleraa ja ruttoa Egyptissä ja Intiassa. Yhdessä Joseph Eberthin kanssa Gaffky löysi Salmonella typhi -bakteerin, joka aiheuttaa lavantaudin.Otavan Suuri Ensyklopedia, s. 3595 Gaffky opiskeli lääketiedettä Friedrich-Wilhelms-Akademiessa. == Lähteet == Luokka:Saksalaiset mikrobiologit Luokka:Vuonna 1850 syntyneet Luokka:Vuonna 1918 kuolleet
Louis Gallait

Louis Gallait (1810–1887) oli belgialainen taidemaalari. Hän opiskeli synnyinkaupungissaan Tournaissa Hanneuinin johtamana ja sittemmin Antwerpenissa ja Pariisissa. Paul Delarochen tavoin Gallait maalasi Brysselissä loisteliaan koloristisia, tekotavaltaan realistisen tarkkoja historiakuvia. Hän edusti eklektistä historiamaalausta muun muassa teoksessaan Kaarle V:n hallituksesta luopuminen (1841, Bryssel). Sen ohella hänen pääteoksensa on Brysselin ampujakunta viimeisellä kunniatervehdyksellä Egmontin ja Hoornin ruumisten ääressä. Karl von Piloty seurasi häntä eklektisessä historiamaalauksessa.Iso tietosanakirja, osa 3 vuodelta 1932, palstat 1105–1106. Gallait oli myös ansiokas muotokuvamaalari. == Lähteet == Luokka:Belgialaiset taidemaalarit Luokka:Vuonna 1810 syntyneet Luokka:Vuonna 1887 kuolleet Luokka:Historiamaalarit
Parhaan rap-albumin Grammy-palkinto

Parhaan rap-albumin Grammy-palkinto () on vuosittaisessa Grammy-gaalassa jaettava palkinto vuoden parhaalle rap-albumille. Palkintoa on jaettu vuodesta 1996.http://www.grammy.com/nominees/search?artist=&field;_nominee_work_value=&year;=All&genre;=28 Eminem on voittanut palkinnon kuudesti, Kanye West neljästi ja OutKast kahdesti. Vuonna 2013 palkinnon voittanut kanadalainen Drake oli ensimmäinen ei-yhdysvaltalainen kategorian voittaja. Vuonna 2019 Cardi B:stä tuli ensimmäinen tämän kategorian palkinnon voittanut naissolisti. == Voittajat == * 1996: Naughty by Nature – Poverty's Paradise * 1997: The Fugees – The Score * 1998: Puff Daddy and the Family – No Way Out * 1999: Jay-Z – Vol. 2... Hard Knock Life * 2000: Eminem – The Slim Shady LP * 2001: Eminem – The Marshall Mathers LP * 2002: OutKast – Stankonia * 2003: Eminem – The Eminem Show * 2004: OutKast – Speakerboxxx/The Love Below * 2005: Kanye West – The College Dropout * 2006: Kanye West – Late Registration * 2007: Ludacris – Release Therapy * 2008: Kanye West – Graduation * 2009: Lil Wayne – Tha Carter III * 2010: Eminem – Relapse * 2011: Eminem – Recovery * 2012: Kanye West – My Beautiful Dark Twisted Fantasy * 2013: Drake – Take Care * 2014: Macklemore ja Ryan Lewis – The Heist * 2015: Eminem – The Marshall Mathers LP 2 * 2016: Kendrick Lamar – To Pimp a Butterflyhttp://www.rollingstone.com/music/news/grammy-awards-2016-the- complete-winners-list-20160215 * 2017: Chance the Rapper – Coloring BookGrammyt on jaettu: Adele keräsi tärkeimmät Beyoncén edestä – tässä lista kaikista Grammy-voittajista * 2018: Kendrick Lamar – DAMN.LA Times: Grammys 2018: Complete list of winners and nominees (28.1.2018) * 2019: Cardi B – Invasion of Privacy * 2020: Tyler, the Creator – Igor * 2021: Nas – King’s Disease * 2022: Tyler, the Creator - Call Me If You Get Lost * 2023: Kendrick Lamar – Mr. Morale & the Big Steppers * 2024: Killer Mike – Michael == Lähteet == Rap-albumi
Piero Gamba

Piero Gamba (myös Pierino Gamba; 16. syyskuuta 1936 RoomaBiography. Piero Gamban kotisivut. – 30. tammikuuta 2022 New York) oli italialainen kapellimestari ja pianisti.Otavan iso Fokus, s. 870. Hän suoritti ensiesiintymisensä Pariisissa 8 vuoden iässä. Häntä pidettiin yhtenä aikansa merkittävimmistä ihmelapsista. Vuodesta 1946 Gamba johti sinfoniakonsertteja eri puolilla maailmaa, myös Suomessa. == Lähteet == Luokka:Italialaiset kapellimestarit Luokka:Italialaiset pianistit Luokka:Vuonna 1936 syntyneet Luokka:Vuonna 2022 kuolleet
HMS Thunderer (1760)

HMS Thunderer oli Britannian kuninkaallisen laivaston 1760 vesillelaskettu Hercules-luokan 74-tykkinen kolmannen luokan linjalaiva. == Valmistus == Alus tilattiin 15. heinäkuuta 1756 Woolwichin telakalta, jossa vastaavana rakennusmestarina oli Israel Pownoll. Köli laskettiin 17. syyskuuta. Alus laskettiin vesille 19. maaliskuuta 1760 ja valmistui 18. toukokuuta, jolloin valmistuskustannukset olivat 33 044 puntaa seitsemän shillinkiä ja kaksi pennyä. Varustettuna aluksen hinta nousi 39 155 puntaan 16 shillinkiin ja yhdeksään pennyyn.Winfield, Rif s. 60 == Palvelus == Seitsenvuotisen sodan aikana alus otettiin palvelukseen maaliskuussa 1760 päällikkönään Charles Proby. Se lähti 21. heinäkuuta Välimerelle. Alus valtasi 17. kesäkuuta 1761 Ranskan laivaston 62-tykkisen L'Achillen Vigon edustalla. Taistelussa sai surmansa kaksikymmentä miehistönjäsentä. Alus palasi Britteinsaarille, jossa se poistettiin palveluksesta maaliskuussa 1763. Alus varustettiin huhtikuussa vartiolaivaksi Portsmouthissa ja palautettiin palvelukseen syyskuussa vartiolaivana päällikkönään Samuel Hood. Alus kuljetti joukkoja Amerikkaan vuonna 1765 ja poistettiin palveluksesta 1766. Alus kunnostettiin heinäkuusta syyskuuhun Portsmouthissa ja modernisoitiin Woolwichissa lokakuusta 1772 marraskuuhun 1777. Alus palautettiin palvelukseen helmikuussa 1778 päällikkönään Robert Boyle Walsingham. Se osallistui 27. heinäkuuta 1778 Ushantin taisteluun ja liitettiin läntiseen laivueeseen 1779. Joulukuussa alus kuului James Bradleyn alaisuudessa Feildingin laivueeseen. Alus oli kuparoitavana ja kunnostettavana Portsmouthissa helmikuusta maaliskuuhun 1780. Vuonna 1780 aluksen päällikkönä oli Robert Nicholas ja se oli kommodoriksi ylennetyn Walshinghamin lippulaivana. Alus lähti 28. toukokuuta Leewardsaarille, missä se liittyi 12. heinäkuuta Rodneyn laivasto-osastoon. Alus upposi 5. lokakuuta 1780 jouduttuaan hurrikaaniin San Domingon edustalla vieden mukanaan koko miehistön. ==Lähteet== * === Viitteet === Luokka:Hercules-luokan linjalaivat